LÁTHATÓAN EVANGÉLIKUS – 2023. (ezer karakterben)

Ha evangélikusok vagyunk, adjuk tovább az Úristen örömhírét másoknak!

Garai András nyugdíjas – Nyíregyháza, nagytemplomi gyülekezet

Nyugdíjas éveimre, laikusként ezt a küldetést kaptam Urunktól: Hirdessétek az evangéliumot! Vallom; minden christianus = misszionárius, akik sajátos talentumaik hasznosításával engedelmeskednek Jézus parancsának.
Stratégiai pályázatom címe ez volt: Legyünk láthatóbban evangélikusOK! 
Honlapom, címoldalán 18 éve az aranyevangéliumot hirdeti s az örömhír hallható ott; elsősorban a 2023-ban 270 éves gyülekezetem lelkészeitől.
16 éve naponta frissítem három blogomat is, mert Lutherrel vallom: a Szentírás önmagát magyarázza! Egykor Augustinusnak szólt az üzenet, de a reformáció 500. éve után is időszerű: Vedd és olvasd! 
Úgy lehetünk láthatóbban és hallhatóbban is evangélikusok, ha engedelmeskedünk az úrvacsoravétel végén elhangzó elbocsátó s küldő szavaknak: Menjetek el és hirdessétek az Úr halálát és feltámadását! Tanúskodjatok szeretetéről! 
Erős várunk az Úristen!